Бұрынғы әділет министрі Бекетаев екі айға қамалды
"Бұрынғы әділет министрі Бекетаев екі айға қамалды" | "https://abai.kz/post/175203"
TITLE: Бұрынғы әділет министрі Бекетаев екі айға қамалды
URL: https://abai.kz/post/175203
META: "Бұрынғы әділет министрі Бекетаев екі айға қамалды" | "https://abai.kz/post/175203"
DATE: 24.10.2023
AUTHOR(s): Abai.kz
TOTAL WORDS: 116
TEXT: Жемқорлыққа қарсы агенттік бұрынғы әділет министрі Марат Бекетаевтың ұсталғанын растап, тергеу сотының санкциясымен екі айға қамауға алынғанын хабарлады. 21 қазанда агенттік бұрынғы әділет министрі "Лауазым өкілетін асыра пайдалану" бабымен күдікке ілініп, ұсталғанын хабарлаған, бірақ күдіктінің аты-жөнін атамаған еді. Ведомствоның мәліметінше, күдікті "қызметтерді көрсетуге келісімшарттар жасау арқылы үлестес компанияның мүдделерін қолдап", сол арқылы "мемлекетке үлкен зиян келтірген". Қазақстандық сайттар Бекетаевтың Астанадағы әуежайға жасырынп келіп, Астана-Стамбул-Лондон рейсіне билет алып, қашып кетпек болғанын, бірақ орган қызметкерлері оны әуежайда ұстағанын жазды. Бірақ бұл ақпаратқа қатысты органдар ресми хабарлама таратпады. 46 жастағы Бекетаев 2016-2022 жылдары әділет министрі болған. Ол қанды Қаңтар оқиғасынан соң қызметінен босатылған, кейін оның премьер-министрдің кеңесшісі қызметіне тағайындалған еді. Бірақ Бекетаев кеңесші қызметінен бір жылдан кейін кеткен. Abai.kz
